

 **REPUBLIKA HRVATSKA**

**OSJEČKO-BARANJSKA ŽUPANIJA**

 **OPĆINA ŠODOLOVCI**

 **Općinsko vijeće**

**ZAPISNIK**

**sa 2. sjednice Općinskog vijeća Općine Šodolovci održane dana 15. srpnja 2021. godine u Šodolovcima, Ive Andrića 3**

Sjednica je započela s radom u 18.05 sati.

Prisutni vijećnici: Lazar Telenta, Goran Kovačević, Goran Penava, Slobodanka Bijelić, Đurđica Ratković i Vjekoslav Brđanin

Odsutni vijećnici: Čedomir Janošević (opravdao izostanak), Lejla Tešanović (opravdala izostanak) i Stevan Živković (nije opravdao izostanak).

Ostali prisutni: Dragan Zorić (općinski načelnik Općine Šodolovci), Ksenija Katić (zamjenica općinskog načelnika iz reda pripadnika hrvatskog naroda) i Jovana Avrić (pročelnica Jedinstvenog upravnog odjela- u daljnjem tekstu: pročelnica, ujedno i zapisničar).

Predsjednik Općinskog Vijeća pozdravio je sve prisutne, utvrdio kvorum i otvorio 2. sjednicu Općinskog vijeća Općine Šodolovci.

Predsjednik Općinskog Vijeća pročitao je predloženi dnevni red i upitao prisutne ima li tko primjedbu ili dopunu za predloženi dnevni red današnje sjednice.

Kako se nitko nije javio za riječ niti je bilo primjedbi na predloženi dnevni red a ni prijedloga za dopunom Predsjednik je Prijedlog dnevnog reda stavio na glasovanje te je jednoglasno prihvaćen sljedeći dnevni red:

**DNEVNI RED**

1. Razmatranje i usvajanje zapisnika sa 1. konstituirajuće sjednice Općinskog vijeća Općine Šodolovci,
2. Prijedlog Rješenja o imenovanju članova skupštine Zajedničkog vijeća općina Vukovar,
3. Prijedlog Odluke o imenovanju Općinskog Povjerenstva za procjenu šteta od prirodnih nepogoda,
4. Razno.

Prije samog početka Predsjednik je vijećnici Slobodanki Bijelić, koja nije nazočila 1. konstituirajućoj sjednici općinskog vijeća, pročitao tekst prisege iz Poslovnika Općinskog vijeća Općine Šodolovci. Vijećnica je ustala i izgovorila riječi: „PRISEŽEM“, te prisegu potpisala i predala ju predsjedniku.

Prelazi se na rad prema utvrđenom dnevnom redu.

**TOČKA 1. RAZMATRANJE I USVAJANJE ZAPISNIKA S 1. KONSTITUIRAJUĆE SJEDNICE OPĆINSKOG VIJEĆA OPĆINE ŠODOLOVCI**

Predsjednik Općinskog Vijeća upitao je nazočne ima li netko primjedbu na zapisnik s 1. konstituirajuće sjednice Općinskog Vijeća Općine Šodolovci.

Kako primjedbi i prijedloga nije bilo Predsjednik Općinskog Vijeća pozvao je vijećnike da glasuju o prijedlogu zapisnika s 1. konstituirajuće sjednice Općinskog Vijeća.

ZA je glasovalo šest (6) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je kako je zapisnik usvojen jednoglasno sa šest glasova ZA, te je općinsko vijeće Općine Šodolovci donijelo

ZAKLJUČAK

o usvajanju zapisnika s 1. konstituirajuće sjednice Općinskog Vijeća

(Zaključak se prilaže zapisniku i njegov je sastavni dio- prilog 1).

**TOČKA 2. PRIJEDLOG RJEŠENJA O IMENOVANJU ČLANOVA SKUPŠTINE ZAJEDNIČKOG VIJEĆA OPĆINA VUKOVAR**

Općinski načelnik predložio je iz reda izabranih vijećnika Općinskog vijeća Općine Šodolovci u skupštinu Zajedničkog vijeća općina Vukovar dvoje vijećnika koji su i u prethodnom sazivu bili delegirani od strane općinskog vijeća Općine Šodolovci u skupštinu Zajedničkog vijeća općina Vukovar. Predloženi su Lazar Telenta i Slobodanka Bijelić.

Nakon dovršetka izlaganja Predsjednik Općinskog vijeća otvorio je raspravu i upitao ima li još tko od vijećnika prijedlog. Kako nije bilo daljnjih prijedloga, pitanja niti uključenja u raspravu o naprijed navedenom Prijedlogu Predsjednik Općinskog vijeća Općine Šodolovci stavio je Prijedlog Rješenja o imenovanju članova skupštine Zajedničkog vijeća općina Vukovar na glasovanje:

ZA je glasovalo šest (6) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je da je jednoglasno sa šest glasova ZA općinsko vijeće Općine Šodolovci usvojilo i donijelo:

RJEŠENJE

o imenovanju članova skupštine Zajedničkog vijeća općina Vukovar

(Rješenje se prilaže zapisniku i njegov je sastavni dio- prilog 2).

**TOČKA 3. PRIJEDLOG ODLUKE O IMENOVANJU OPĆINSKOG POVJERENSTVA ZA PROCJENU ŠTETA OD PRIRODNIH NEPOGODA**

Općinski načelnik predložio je predsjednika i članove Povjerenstva za procjenu šteta od prirodnih nepogoda. Za predsjednika povjerenstva predložen je Lazar Telenta a za članove Goran Kovačević i Lejla Tešanović.

Predsjednik Općinskog vijeća upitao je javljali se tko za riječ te ima li bilo tko još nekakav prijedlog. Kako se nitko od nazočnih nije javio za riječ niti je bilo drugih prijedloga Predsjednik je stavio na glasovanje Prijedlog Odluke o imenovanju općinskog povjerenstva za procjenu šteta od prirodnih nepogoda:

ZA je glasovalo šest (6) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je da je jednoglasno sa šest glasova ZA općinsko vijeće Općine Šodolovci usvojilo i donijelo:

ODLUKU

o imenovanju općinskog povjerenstva za procjenu šteta od prirodnih nepogoda

(Odluka se prilaže zapisniku i njegov je sastavni dio- prilog 3).

**TOČKA 4. RAZNO**

Sjednica je završila u 18.20 sati.

ZAPISNIČAR: PREDSJEDNIK VIJEĆA:

Jovana Avrić Lazar Telenta

KLASA: 021-05/21-02/4

URBROJ: 2121/11-01-21-2

Šodolovci, 15. srpnja 2021.